stanford-oval/wikipedia huggingface dataset:
Fritz Schär

| Fritz Schär |
| --- | --- |
 Fritz Schär.
Henkilötiedot
Koko nimi:  Friedrich Schär
Syntynyt: 13. maaliskuuta 1926
Kuollut: 29. syyskuuta 1997
Kansalaisuus:   Sveitsi
Pyöräilijä
Laji:  maantie
Rooli:  ajaja
Ura
Ammattilaisjoukkue(et)
1947 1948 1949 1950  1951 1952  1953 1954 1955  1956 1957 1958:  Cilo Mondia Mondia ja Stucchi Mondia, Arbos ja Colomb-Manera Arbos ja Mondia Arbos-Pirelli, Mondia ja Garin-Wolber Guerra ja Mondia Guerra-Ursus ja Mondia Mondia, Faema-Guerra ja Heineken Beer Faema-Guerra ja Mondia Mondia Molteni ja Mondia-Ignis
Suurimmat voitot
 Züri-Metzgete 1949, 1950 Ranskan ympäriajo, pistekilpailu 1953, 2 etappia Italian ympäriajo, 2 etappia  Maantieajon Sveitsin-mestaruus 1953 
 Tiedot päivitetty: 16. joulukuuta 2021 
| Mitalit> Maa:   Sveitsi.Miesten pyöräily.Maantiepyöräilyn MM-kilpailut  | Mitalit> Maa:   Sveitsi.Miesten pyöräily.Maantiepyöräilyn MM-kilpailut  | Mitalit> Maa:   Sveitsi.Miesten pyöräily.Maantiepyöräilyn MM-kilpailut  | Maa:   Sveitsi> Miesten pyöräily. |
| --- | --- | --- | --- |
|  Hopeaa | Solingen 1954 | maantieajo |  |
Friedrich "Fritz" Schär (13. maaliskuuta 1926 Kaltenbach, Thurgau, Sveitsi – 29. syyskuuta 1997 Frauenfeld, Thurgau) oli sveitsiläinen maantiepyöräilijä, joka kilpaili ammattilaisena vuosina 1947–1958.
Schär sijoittui Louison Bobet'n jälkeen hopealle ammattilaisten maantieajon MM-kilpailussa Solingenissa 1954. Hän oli Bobet'n ja Ferdinand Küblerin jälkeen kolmas saman vuoden Ranskan ympäriajossa. Edellisvuonna hän oli voittanut Ranskan ympäriajossa pistekilpailun ja kaksi etappia. Hän voitti Züri-Metzgeten 1949 ja 1950 sekä maantieajon Sveitsin-mestaruuden 1953. Italian ympäriajossa hän voitti kaksi etappia.
Saavutuksia

Lähteet: Cycling Archives, Pro Cycling Stats, Memoire-du-Cyclisme
Bank of Canada

| Bank of Canada Banque du Canada |
| --- | --- |
Perustettu:  1934
Toimitusjohtaja:  pääjohtaja: Stephen S. Poloz
Kotipaikka:  234 Wellington Street, Ottawa, ON K1A 0G9, Kanada
Toimiala:  Kanadan keskuspankki
Henkilöstö:  1239
Omistaja:  Kanadan valtio
Kotisivu:  www.bankofcanada.ca
Infobox OKVirheellinen NIMI-arvo: 
Kanadan keskuspankin päärakennus Ottawassa.
Bank of Canada (ransk. Banque du Canada) on Kanadan keskuspankki. Vuonna 1934 annetulla lailla perustetun pankin toiminta alkoi 1935.
Pääkonttori sijaitsee Ottawassa. Pankin pääjohtaja on Stephen S. Poloz. Keskuspankin toiminta on Kanadan talousministerin ohjauksessa.
Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa.
Aiheesta muualla

Kuvia tai muita tiedostoja aiheesta Bank of Canada Wikimedia Commonsissa
Pankin kotisivu (ranskaksi) (banqueducanada.ca)
Frommereid

| Frommereid |
| --- | --- |
 Frommereid
 Koordinaatit: 60°30′40″N, 5°05′13″E 
Valtio:  Norja
Lääni:  Vestland
Kunta:  Askøy
Pinta-ala:  
 – Maa:  1 km²
Väkiluku (2023):  1 093
 – Väestötiheys:  1 093 as./km²
Infobox OKVirheellinen NIMI-arvo: 
Frommereid tai Fromreide on taajama Askøyn kunnassa Vestlandin läänissä Norjassa. Taajaman pinta-ala on tasan yksi neliökilometri ja asukasluku 1 093 vuonna 2023.
Bank of America Tower

| Bank of America Tower |
| --- | --- |

Tiedot
Sijainti:  Manhattan, New York, Yhdysvallat
Valmistumisvuosi:  2009
Rakennettu:  2004–2009
Käyttötarkoitus:  toimisto
Tila:  valmis
Yritykset
Arkkitehti:  COOKFOX Architects Adamson Associates Architects
Insinööri:  Severud Associates
Urakoitsija:  Tishman Construction Corporation
Kehittäjä:  Durst Organization
Omistaja:  Bank of America
Tekniset tiedot
Kerroksia:  55
Kerrospinta-ala:  195 095 m²
Hissien määrä:  52
Korkeus
Kattokorkeus:  365,8 m
Ylin kerros:  234,5 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bank of America Tower on vuonna 2009 valmistunut 55-kerroksinen, New Yorkin Manhattanilla sijaitseva pilvenpiirtäjä. Rakennus on yksi maailman energiatehokkaimmista rakennuksista maailmassa ja sille on myönnetty LEED Platina -arvosana.
Rakennuksen suunnittelussa on hyödynnetty ympäristöystävällistä tekniikkaa, jotka tekevät siitä tehokkaan ja ympäristöystävällisen. Sen lattiasta kattoon ulottuvat, lämpöä eristävät ikkunat ovat energiatehokkaat ja automaattinen päivänvalon himmennysjärjestelmä säätää sähkövalaistusta ulkoa tulevan päivänvalon mukaan. Rakennuksessa on harmaavesijärjestelmä, joka kerää sadeveden hyödynnettäväksi. Rakennukseen tuleva tulo- ja poistoilma puhdistetaan suodattamalla. Rakennus on pääosin rakennettu kierrätetyistä ja kierrätettävissä olevista materiaaleista.
Aiheesta muualla

Kuvia tai muita tiedostoja aiheesta Bank of America Tower Wikimedia Commonsissa
Formula Renault 3.5 Monacon Grand Prix 2012

Formula Renault 3.5 Monacon Grand Prix 2012 oli Formula Renault 3.5 -kauden 2012 toinen osakilpailu, joka ajettiin 27. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Sam Bird | ISR | 33 | 46.16,823 | 1 | 25 |
| 2. | 8 |  Jules Bianchi | Tech 1 Racing | 33 | +2,689 | 3 | 18 |
| 3. | 25 |  Alexander Rossi | Arden Caterham | 33 | +36,611 | 2 | 15 |
| 4. | 7 |  Kevin Korjus | Tech 1 Racing | 33 | +37,607 | 7 | 12 |
| 5. | 21 |  Nico Müller | International Draco Racing | 33 | +41,366 | 6 | 10 |
| 6. | 12 |  Marco Sørensen | Lotus | 33 | +44,694 | 9 | 8 |
| 7. | 24 |  Nick Yelloly | Comtec Racing | 33 | +57,405 | 8 | 6 |
| 8. | 17 |  Mihail Aljošin | Team RFR | 33 | +58,837 | 11 | 4 |
| 9. | 9 |  Walter Grubmüller | P1 Motorsport | 33 | +1.00,410 | 10 | 2 |
| 10. | 3 |  Carlos Huertas | Fortec Motorsports | 33 | +1.02,734 | 12 | 1 |
| 11. | 28 |  Arthur Pic | DAMS | 33 | +1.11,708 | 17 |  |
| 12. | 2 |  Will Stevens | Carlin | 33 | +1.25,350 | 14 |  |
| 13. | 26 |  Lewis Williamson | Arden Caterham | 32 | +1 kierros | 24 |  |
| 14. | 20 |  Zoël Amberg | International Draco Racing | 32 | +1 kierros | 22 |  |
| 15. | 10 |  Daniil Move | P1 Motorsport | 32 | +1 kierros | 25 |  |
| 16. | 23 |  Vittorio Ghirelli | Comtec Racing | 32 | +1 kierros | 19 |  |
| 17. | 27 |  Lucas Foresti | DAMS | 31 | +2 kierrosta | 16 |  |
| 18. | 16 |  Nikolai Martsenko | BVM Target | 31 | +2 kierrosta | 26 |  |
| Kesk. | 19 |  Yann Cunha | Pons Racing | 23 | DNF | 23 |  |
| Kesk. | 18 |  Anton Nebylitskiy | Team RFR | 20 | DNF | 18 |  |
| Kesk. | 15 |  Giovanni Venturini | BVM Target | 19 | DNF | 21 |  |
| Kesk. | 11 |  Richie Stanaway | Lotus | 18 | DNF | 15 |  |
| Kesk. | 4 |  Robin Frijns | Fortec Motorsports | 8 | DNF | 5 |  |
| Kesk. | 6 |  Jake Rosenzweig | ISR | 6 | DNF | 13 |  |
| Kesk. | 22 |  André Negrão | International Draco Racing | 4 | DNF | 20 |  |
| Kesk. | 1 |  Kevin Magnussen | Carlin | 0 | DNF | 4 |  |
Lähde:
Aiheesta muualla

Motorsportmagazine.com
Berliinin piiri

Berliinin piiri oli 1920- ja 30-luvuilla pääosin Berliinissä kokoontunut joukko tieteenfilosofiaan keskittyneitä filosofeja, joita yhdisti looginen empirismi. Piirin kuului sellaisia filosofeja ja tiedemiehiä kuin Hans Reichenbach, Carl Gustav Hempel, David Hilbert, Kurt Grelling ja Richard von Mises.
Historia

Berliinin piirin perusti 1920-luvun lopulla Hans Reichenbach. Piirin alkuperäinen nimi oli Die Gesellschaft für empirische Philosophie, Empiirisen filosofian seura. Piiri julkaisi yhdessä Wienin piirin kanssa julkaisua Erkenntnis (Tieto), jota toimittivat Rudolf Carnap ja Reichenbach. Piiri järjesti useita tieteenfilosofisia kongresseja ja kollokvioita, joista ensimmäinen järjestettiin Prahassa vuonna 1929.
Berliinin piirillä oli paljon yhteistä Wienin piirin kanssa, mutta piirien filosofeilla oli näkemyseroja joissakin asioissa, esimerkiksi koskien todennäköisyyttä ja konventionalismia. Reichenbach vaati filosofiaansa kutsuttavan loogiseksi empirismiksi, erottaakseen sen Wienin piirin loogisesta positivismista. Nykyään tätä eroa ei useinkaan tehdä, ja näitä termejä käytetään merkitsemään samaa filosofista suuntausta.
Berliinin piirin jäsenet analysoivat aktiivisesti erityisesti nykyaikaisessa fysiikassa tapahtuneen edistyksen, erityisesti suhteellisuusteorian, aikaansaamia seurauksia filosofialle ja logiikalle. Samalla he hylkäsivät Wienin piirin tavoin metafysiikan ja muun perinteisen filosofian pätevyyden, ja katsoivat, että monet filosofiset ongelmat ovat merkityksettömiä.
Kansallissosialismin nousun jälkeen useat piirin jäsenet muuttivat muihin maihin. Muun muassa Reichenbach muutti Turkkiin vuonna 1933 ja myöhemmin Yhdysvaltoihin vuonna 1938. Hempel muutti Belgiaan vuonna 1934 ja myöhemmin samoin Yhdysvaltoihin vuonna 1939. Grelling puolestaan kuoli keskitysleirillä. Tämä merkitsi piirin toiminnan loppua, mutta se vaikutti suureen joukkoon 1900-luvun filosofeja, ja sen menetelmät vaikuttivat suuresti analyyttisen filosofian kehitykseen.
Aiheesta muualla

Berlin Circle. Internet Encyclopedia of Philosophy. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Berlin Circle (philosophy)
1900-luvun filosofia  Looginen empirismi
Wienin piiri:
Gustav Bergmann ·
Rudolf Carnap ·
Herbert Feigl ·
Philipp Frank ·
Kurt Gödel ·
Hans Hahn ·
Victor Kraft ·
Karl Menger ·
Otto Neurath ·
Moritz Schlick ·
Friedrich Waismann


Berliinin piiri:
Kurt Grelling ·
Carl Gustav Hempel ·
David Hilbert ·
Richard von Mises ·
Hans Reichenbach


Muita edustajia:
Alfred J. Ayer ·
Eino Kaila ·
Ernest Nagel ·
Karl Popper ·
Louis Rougier ·
Alfred Tarski ·
Willard Van Orman Quine
Käännös suomeksi
Bank of America Plaza (Dallas)

Bank of America Plaza Dallasissa.
Bank of America Plaza on pilvenpiirtäjä Dallasin kaupungissa, Yhdysvaltain Texasissa. Yltäen 281 metrin korkeuteen se on Dallasin korkein ja koko Texasin kolmanneksi korkein pilvenpiirtäjä. Sen suunnittelusta ovat vastanneet arkkitehtitoimistot JPJ Architects ja HLM Design. Rakennustyöt käynnistettiin vuonna 1983 ja ne saatiin päätökseen vuonna 1985. Pilvenpiirtäjässä on 72 kerrosta. Nykyistä nimeään se on kantanut vuodesta 1998 lähtien, aikaisempia nimiä ovat olleet Dallas Main Center, NCNB Plaza ja NationsBank Plaza.
Aiheesta muualla

Emporis.com - Bank of America Plaza, Dallas
Structurae.de - Bank of America Plaza, Dallas
Fusedmarc

| Fusedmarc |
| --- | --- |
 Fusedmarc vuoden 2017 Eurovision laulukilpailussa.
Tiedot
Toiminnassa:  2004–
Tyylilaji:  elektroninen musiikki, downtempo, IDM, Trip hop
Kotipaikka:  Vilna, Liettua
Jäsenet:  Viktorija Ivanovskaja (Cilia)  Denisas Zujevas (Vakx, Nurasho) Stasys Žakas (Syrtha)
Levy-yhtiö:  Sutemos
Infobox OKNimi-testi OK: 
Fusedmarc on vuonna 2004 perustettu liettualainen yhtye. Yhtyeen muodostavat laulaja Viktorija Ivanovskaja (Cilia), moni-instrumentalisti Denisas Zujevas (Vakx) ja visuaalinen suunnittelija Stasys Žakas (Syrtha). Se edusti Liettuaa vuoden 2017 Eurovision laulukilpailussa kappaleella "Rain of Revolution".
Jäsenet

Viktorija Ivanovskaja (laulu)
Denisas Zujevas (kitara, basso, ohjelmointi, lauluntekeminen)
Stasys Žakas (visuaalisuudet, videotuotanto, musiikin tuotanto)
Bank of Beijing

| Bank of Beijing |
| --- | --- |
Yritysmuoto:  pörssiyhtiö
Osake:  SSE: 601169
Markkina-arvo:  20 mrd. USD (5/2016)
Perustettu:  1996 
Toimitusjohtaja:  Xin Qiang
Avainhenkilöt:  hallituksen pj. Zhang Dongning
Kotipaikka:   Xichengin piirikunta, Peking, BEJ 100033, Kiina
Toimiala:  pankki
Liikevaihto:  13,6 mrd. USD (2015)
Liikevoitto:  2,76 mrd. USD (2015)
Henkilöstö:  13 776 (2015)
Kotisivu:  www.bankofbeijing.com.cn
Infobox OKVirheellinen NIMI-arvo: 
Bank of Beijingin pääkonttorin sisäänkäynti.
Bank of Beijing (kiin.: 北京銀行; pinyin: Běijīng yínháng) aiemmalta nimeltään Beijing City Commercial Bank) on suuri kiinalainen pankki, jonka kotipaikka on Peking.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Bank of Beijing oli vuonna 2016 sijalla 254 ollen samalla 34. suurin kiinalainen pörssiyritys. Pankin markkina-arvo oli 20 miljardia Yhdysvaltain dollaria (toukokuussa 2016) ja liikevaihto 13,6 miljardia USD (2015). Vuoden 2015 lopussa henkilökuntaan kuului runsas 13 700 työntekijää. Pankin osake noteerataan ainakin Shanghain pörssissä.
Taseensa perusteella (281,11 mrd. USD) pankki luokiteltiin vuonna 2016 maailman 79. suurimmaksi julkisesti noteeratuksi pankiksi. Tällä mittarilla kiinalaispankki oli samaa kokoluokkaa kuin ruotsalainen Svenska Handelsbanken.
Aiheesta muualla

Kuvia tai muita tiedostoja aiheesta Bank of Beijing Wikimedia Commonsissa
Bahamadia

| Bahamadia |
| --- | --- |

Henkilötiedot
Syntynyt: 22. huhtikuuta 1966 (ikä 58) Philadelphia, Pennsylvania
Muusikko
Taiteilijanimi:  Bahamadia 
Aktiivisena:  1994–
Tyylilajit:  hip hop, jazz rap, poliittinen hip hop, alternative hip hop
Levy-yhtiöt:  Chrysalis / EMI, Good Vibe, E1 Music, E1 Entertainment
Aiheesta muualla
www.bahamadiamusic.com
  [ Muokkaa Wikidatassa ] [ ohje ]  
Bahamadia (oik. Antonia D. Reed, s. 22. huhtikuuta  1966) on Philadelphiassa syntynyt hip-hop -artisti.
Hän julkaisi esikoisalbuminsa Kollage vuonna 1996,  jota seurasi itsenäisesti julkaistu EP, BB Queen vuonna 2000. Tämän jälkeen ilmestyi täyspitkä albumi, Good Rap Music vuonna 2005. Sen jälkeen Bahamadia on julkaissut singlet Dialed Up Vol. 1 vuonna 2013, Here vuonna 2015 ja Dialed Up Vol. 2 vuonna 2018.
Uransa aikana Bahamadia on esiintynyt monien yhtyeiden ja muusikoiden kanssa, kuten The Roots, Jedi Mind Tricks, Erykah Badu, Morcheeba, Guru, Towa Tei. Legendaariseksi ja rapin kuningattareksikin tituleerattu Bahamadia on ollut myös hip hop-kollektiivi Army of the Pharaohsin jäsen
Marraskuussa 2016 Bahamadia esiintyi vierailevana tähtenä ohjelmassa Project Runway, jossa hänen poikansa Mah-Jing Wong oli kilpailijana.
Ura > Musiikki

Ennen rap-uraansa Bahamadia toimi DJ:nä paikallisissa juhlissa. Pian hän kuitenkin aloitti räppäämisen, kun MC:t kuten Sha-Rock (Funky 4 + 1 More), Lady B ja Salt & Pepa astuivat myös mukaan hip hop -kuvioihin. Artisti Bahamadian arvioitu nettomäärä on 300 000 dollaria. Hän on ensimmäinen naispuolinen hip hop -artisti, joka esiintyi Spriten kaupallisessa sarjassa Commonwealth. Bahamadia julkaisi ensimmäisen albuminsa Kollage vuonna 1996. Hän on tehnyt yhteistyötä mm. The Rootsin ja Gang Starrin kanssa, sekä esiintynyt lukuisilla muiden artistien julkaisuilla. Jo uransa alkuvuosina DJ:n työt toivat Bahamadialle hyvin rahaa, mutta rap-uralle siirtyessään hän teki itsestänsä miljoonien dollareiden arvoisen artistin. Bahamadialla on vuosien kokemus rap-musiikista, jonka ansiosta hän on rakentanut uransa parhaiten tienaavien Philadelphialaisten räppäreiden joukkoon. Musiikin lisäksi Bahamadia osallistuu myös säännöllisesti yliopistojen ja musiikkikonferenssien sekä seminaarien opetustilaisuuksiin. Monet vaikuttavat musiikilliset tutkijat uskovat Bahamadian olevan yksi alkuperäisistä MC:istä, jotka saivat Philadelphian kansainvälisen hyväksynnän hip Hop -yhteisössä merkittävästi. Monet Bahamadian yhteistöistä ovat johtaneet uraauurtaviin luomuksiin (esim. Mercury Award -voittajan Roni Sizen tuottama kappale "New Forms", joka oli ensimmäinen "Drum-n-Bass" -raita, jossa oli rap-laulaja). Bahamadialla on yhteistyössä tehtyjä kappaleita muun muassa: Lauryn Hillin, Morcheeban, Sweet Backin (Sade & Maxwell's band), Towa Tein, The Rootsin, King Brittin, Ramsey Lewisin (Jazzmatazz, Vol.2), Talib Kwelin, Erykah Badun, Mc Lyten, Zap Maman, ja monien muiden kanssa. Bahamadia on ansainnut uransa aikana niin suuren kunnioituksen, että hän on yksi underground-hip hopin halutuimmista sanoittajista.
Ura > Stress Magazine & Bahamadia's B-sides

Bahamadia on ollut mukana kirjoittamassa New Yorkissa sijaitsevaa Stress Magazinea. Sen lisäksi hän on pitänyt Philadelphian historiallista viikoittaista radioesitystä, 103,9 FM, Bahamadia's B-Sides (n. 1997–1999). Se on yksi parhaiten sijoittunut ja suosituin radiolähetys Philadelphiassa. ”Bahamadia's B-Sides” antoi Philadelphian radion kuuntelijoille ensimmäisen maistiaisen tuntemattomilta artisteilta, kuten Eminemiltä, ​​Mos Defiltä, ​​ja monilta Rawkus Recordsin artisteilta 1990-luvun lopulla. Lyhyesti sanottuna "B-Sides" esitteli underground -lahjakkuuksia kaikkialta maailmasta ja tarjosi alustan foorumeille kuten Philadelphialaisen The Rootsin esittämä "Now Hear This". Bahamadian sanojen mukaan show oli suunniteltu ruokkimaan ruohonjuuritason kulttuuria.
Yksityiselämä

Antonia D. Reed pysyy hiljaisena yksityiselämästään. Hänellä on poika Mah Jing-Wong, joka oli mukana Project Runway -ohjelmassa. Mah-Jing Wongin arvioitu nettovarallisuus on 100 000 dollaria.
Diskografia > Studio-albumit

| Nimi | Albumin tiedot | Parhaimmat listasijoitukset> US Billboard | Parhaimmat listasijoitukset> US R&B | Parhaimmat listasijoitukset> US HEAT |
| --- | --- | --- | --- | --- |
| Kollage |  Julkaistu: 19.3.1996 (US)   Levy-yhtiö: Chrysalis Records / EMI Records  Formaatit: CD, Vinyyli, digitaalinen lataus | 126 | 13 | 3 |
| BB Queen |  Julkaistu: 25.7.2000 (US)  Levy-Yhtiö: Good Vibe Recordings  Formaatit: CD, Vinyyli, digitaalinen lataus | – | 69 | 35 |
| Good Rap Music |  Julkaistu: 15.8.2005 (US)  Levy-Yhtiö: B-Girl Freedom Records  Formaatit: CD, digitaalinen lataus | – | – | – |
Diskografia > Singlet

| vuosi | Nimi | Sijoittumiset> Hot Dance Music / Maxi-Singles -Sales | Sijoittumiset> Hot R &amp; B / Hip-Hop Singles &amp; Tracks | Sijoittumiset> Hot Rap Singles | Albumi |
| --- | --- | --- | --- | --- | --- |
| 1994 | "Total Wreck" | # 50 | - | - | Kollage |
| 1995 | " Uknowhowwedu " | # 15 | # 17 | # 53 | Kollage |
| 1996 | " I Confess " | # 27 | # 45 | # 11 | Kollage |
| 1996 | " Three The Hardway " | # 27 | # 45 | # 11 | Kollage |
| 2000 | "Special Forces" | – | – | # 38 | BB Queen |
| 2000 | "Commonwealth (Cheap Chicks)" | – | – | – | BB Queen |
| 2013 | "Dialed Up Vol. 1" | – | – | – | ei-albumi julkaisua |
| 2015 | "Here" | – | – | – | ei-albumi julkaisua |
| 2018 | "Dialed Up Vol. 2" | – | – | – | ei-albumi julkaisua |
Diskografia > Esiintymiset muiden artistien julkaisuilla

| Nimi | Year | Other artist(s) | Album |
| --- | --- | --- | --- |
| "Imagination (Imagine Dat-Dis Mix)" | 1991 | HanSoul | Imagination / Giggolo Jig |

| "Proceed Pt. 3" | 1994 | The Roots | Proceed Pts. 1 & 3  |
| "Back To Love (Much Love Mix)" | 1994 | The Brand New Heavies, Guru | Back To Love |
| "Respect the Architect" | 1995 | Guru, Ramsey Lewis | Guru's Jazzmatazz, Vol. 2: The New Reality |
| "Push Up Ya Lighter" | 1996 | The Roots | Illadelph Halflife |
| "Au Natural" | 1996 | Sweetback | Sweetback |
| "Say Word" | 1997 | Boogiemonsters | God Sound |
| "New Forms" | 1997 | Roni Size, Suv | New Forms |
| "Six Pack" | 1998 | Rah Digga, Nikki D, Heather B, Paula Perry, Precious P | Six Pack |
| "Happy" | 1998 | Towa Tei, Yavahn | Sound Museum |
| "Chaos" | 1999 | Talib Kweli | Soundbombing II |
| "When I Shine" | 1999 | The Herbaliser | Very Mercenary |
| "Following Goals" | 1999 | Mathematik | Ecology |
| "Ecoute Ce Message" | 1999 | Beedjy | Pile Ou Femme |
| "Exertions (Remix)" | 2000 | Jedi Mind Tricks, Virtuoso, Esoteric | Violent by Design |
| "Good Girl Down" | 2000 | Morcheeba | Fragments of Freedom |
| "Countdown" | 2000 | Spacek | Eve |
| "Expo Expo" | 2001 | M-Flo, Towa Tei, Chops | Expo Expo |
| "Too Much Weight" | 2001 | Princess Superstar | Princess Superstar Is |
| "Love of My Life Worldwide" | 2003 | Erykah Badu, Queen Latifah, Angie Stone | Worldwide Underground |
| "Transcend" | 2003 | King Britt | Adventures in Lo-Fi |
| "Oh!" | 2006 | Ty, Zion I | Closer |
| "Feel It" | 2007 | The Politik | The Politik |
| "Breathe" | 2009 | Mr. Lif | I Heard It Today |
| "Soul Shine" | 2009 | Soulution | Shine Through |
| "Special" | 2011 | Median | The Sender |
| "Authentic" | 2013 | Kid Tsu | The Chase |
| "Hollow" | 2015 | MELO Collective | Hollow |
| "Helvetica" | 2018 | Beem | I Am Safe Secure Encouraged |
Bank of China Tower

| Bank of China Tower> 中銀大廈 |
| --- | --- |
 Bank of China Tower
Tiedot
Sijainti:  Hongkong 22°16′45″N, 114°09′41″E
Peruskiven muuraus:  18. huhtikuuta 1985
Rakennettu:  1985–1990
Avajaiset:  17. toukokuuta 1990
Tila:  valmis
Yritykset
Arkkitehti:  I. M. Pei & Partners, Sherman Kung & Associates Architects Ltd. Thomas Boada S.L.
Insinööri:  Leslie E. Robertson Associates RLLP
Urakoitsija:  HKC (Holdings) Limited[lähde? ] (Kumagai HK)
Omistaja:  Bank of China
Tekniset tiedot
Kerroksia:   Maan päällä72 Maan alla4 
Kerrospinta-ala:  135 000 m²
Hissien määrä:  45
Korkeus
Antenni:  367,4 m
Kattokorkeus:  305,0 m
Ylin kerros:  288,2 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bank of China Tower (kiin.: 中銀大廈; Jyutping: Zung1ngan2 Daai6haa6) on pilvenpiirtäjä Hongkongissa. Rakennuksessa sijaitsee Bank of China -yhtiön päämaja. Sen on suunnitellut Pritzker-palkittu kiinalais-yhdysvaltalainen arkkitehti I. M. Pei. Pilvenpiirtäjä on 367 metriä korkeus, ja siinä on 72 kerrosta. Se valmistui vuonna 1990.
Rakennus oli vuosina 1989–1992 Hongkongin ja Aasian korkein rakennus. Se oli ensimmäinen rakennus Pohjois-Amerikan ulkopuolella, jonka korkeus ylitti 305 metriä. Rakennuksen 43. kerroksessa on Hongkongin kaupunkiin näkymät avaava näköalatasanne.
Aiheesta muualla

Kuvia tai muita tiedostoja aiheesta Bank of China Tower Wikimedia Commonsissa
Fília

| Fília Φίλια |
| --- | --- |
 Fílian kylää.
 Fília
 Koordinaatit: 39°15′43″N, 26°8′25″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kylä
 – Kallikrates-koodi:  5301070901
Väkiluku (2011):  653
Aikavyöhyke:  UTC+2
 – Kesäaika:  UTC+3
Postinumero:  811 13
Infobox OKVirheellinen NIMI-arvo: 
Fília (kreik. Φίλια) on Kreikan kylä, joka sijaitsee Lesboksen saarella. Se kuuluu hallinnollisesti Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Kylän väkiluku on 653 (vuonna 2011).
Fílian kylä sijaitsee Lesboksen luoteisissa sisäosissa 11 kilometriä länsiluoteeseen Kallonín kaupungista ja 50 kilometriä luoteeseen saaren keskuksesta Mytilínistä. Fília muodostaa myös laajemman kyläyhdyskunnan (Τοπική Κοινότητα Φίλιας, Topikí Koinótita Fílias), johon kuuluu varsinaisen Fílian kylän lisäksi Kechrádan kylä. Koko yhdyskunnan väkiluku on 685.
Ennen vuotta 2011 kylä kuului Kallonín kuntaan ja vuosina 2011–2019 Lesboksen kuntaan ja sen Kallonín kunnallisyksikköön.
Aiheesta muualla

Kuvia tai muita tiedostoja aiheesta Fília Wikimedia Commonsissa
Big Girls Cry

| ”Big Girls Cry” Sia |
| --- | --- | --- |

Singlen tiedot
 Albumilta: 1000 Forms of Fear
 Julkaistu: 25. kesäkuuta 2014
 Tuottaja(t): Sia Furler / Christopher Braide
 Kesto: 03.31
 Levy-yhtiö: Monkey Puzzle / RCA
Sian muut singlet
| ” Eye of the Needle” 2014 | ”Big Girls Cry” 2014 | ”Iko Iko” 2014 |
"Big Girls Cry" on australialaisen laulajan  Sian 25. kesäkuuta 2014 julkaisema single. Kappale on kolmas julkaistu single hänen kuudennelta studioalbumiltaan 1000 Forms of Fear.
Baulapuut

| Baulapuut |
| --- | --- |
 Intianbaulapuu (Mimusops elengi) Kalkutassa Intiassa
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Ericales
Heimo::  Sapotillakasvit Sapotaceae
Alaheimo::  Sapotoideae
Suku::  Baulapuut Mimusops  L.
Katso myös
   Baulapuut Wikispeciesissä   Baulapuut Commonsissa 
Infobox OKNimi-testi OK: 
Baulapuut (Mimusops) on sapotillakasvien (Sapotaceae) heimoon kuuluva kasvisuku, johon kuuluu noin 45 lajia.
Baulapuut kasvavat luonnossa Saharan eteläpuoleisessa Afrikassa, Arabian niemimaalla, Intian niemimaalla, Kaakkois-Aasiassa, Pohjois-Australiassa, Malaijien saaristossa sekä useammilla muilla Intian valtameren ja Oseanian saarilla.